ปตท.-ปตท.สผ.ดิ่งหลังถูกลดเครดิต
&nbsp;
29 มิ.ย. 2553

หุ้นปตท.-ปตท.สผ.ดิ่งหลังถูก มูดี้ส์ลดเครดิตเหลือ A3
นักลงทุนเทขายหุ้นบริษัทปตท.(PTT) และบริษัทปตท.สำรวจและผลิตปิโตรเลียม(ปตท.สผ.)หรือ PTTEP ออกมาเช้าวันนี้ ส่งผลให้ราคาหุ้นปตท.ปรับตัวลงมาซื้อขายที่  251 บาทลดลง 3บาทหรือ 118% ส่วนปตท.สผ. ซื้อขายที่ 145.50 บาทติดลบ 1 บาทหรือ 0.68%  หลังจากสถาบันจัดอันดับเครดิตมูดี้ส์ อินเวสเตอร์เซอร์วิสปรับลดเครดิตตราสารหนี้ลง 1 ขั้น เหลือ “A3” แต่คงแนวโน้ม (outlook) “เชิงลบ ” ไว้เช่นเดิม สอดคล้องกับเครดิตของไทยที่ขณะนี้อยู่ระดับต่ำสุดเช่นกัน 
ส่วนเหตุผลในการปรับลดอันดับเครดิตครั้งนี้ ทางมูดี้ส์กังวลว่าถึงแผนการขยายธุรกิจในช่วง 3 ปีข้างหน้า ที่ใช้เงินมหาศาล ซึ่งส่วนหนึ่งมาจากการการกู้ยืมทั้งในและ ต่างประเทศ 
บริษัทหลักทรัพย์ธนชาตระบุว่า ทางมูดี้ส์มีแผนจะเข้ามาทบทวนอันดับเครดิตของประเทศไทยรอบใหม่ในวันที่ 1 ก.ค.นี้ และผลน่าจะมีแค่ เสมอตัว (คงเดิม) หรือเป็นบวก (ปรับเพิ่ม)
ที่ผ่านมาอันดับเครดิตของประเทศไทยต่ำที่สุดคือ “เชิงลบ ” ทั้งในสายตาของ มูดี้ส์และ และ เอสแอนด์พี ในขณะที่ศักยภาพการเติบโตไม่น้อยหน้าใคร (ทางกองทุนการเงินระหว่างประเทศหรือไอเอ็มเอฟคาดเศรษฐกิจไทย ปีนี้ และปีหน้าโต 5.5%สำหรับกลุ่มแบงก์ ทางธนชาตให้จับตาหุ้นธนาคารกรุงเทพ( BBL )ที่อนาคต เอสแอนด์พี อาจปรับเพิ่มแนวโน้ม (outlook) จากปัจจุบันซึ่งอยู่ต่ำสุดเช่นกันคือ เชิงลบ